நசீம் பாக்கு

நசீம் பாக்கு (Naseem Bagh) என்பது இந்தியாவின் சம்மு காசுமீர் மாநிலத்தில் உள்ள சிறீநகர் நகரத்திற்கு அருகில், தால் ஏரியின் வடமேற்குப் பகுதியில் கட்டப்பட்டுள்ள ஒரு முகலாயத் தோட்டமாகும். இந்தத் தோட்டம் காசுமீரில் உள்ள பழமையான முகலாயத் தோட்டங்களில் ஒன்றாகும். முகலாயப் பேரரசர் அக்பரால் 1586 ஆம் ஆண்டில் கட்டப்பட்டது. 1686 ஆம் ஆண்டில் சாஜகானால் இங்கு 1,200-எண்ணிக்கைக்கும் மேற்பட்ட சினார் மரங்கள் நடப்பட்டன. தற்போது சம்மு மற்றும் காசுமீர் சுற்றுலாத் துறையின் கீழ் உள்ள இத்தோட்டம் காசுமீர் பல்கலைக்கழகத்தால் சினார் பாரம்பரியப் பூங்காவாக மேம்படுத்தப்பட்டுள்ளது. தற்போது இந்த பூங்காவில் சுமார் 700 சினார் மரங்கள் உள்ளன. செப்டம்பர் முதல் டிசம்பர் வரையிலான இலையுதிர் காலத்தில் இத்தோட்டம் பெரும்பாலும் பார்வையிடப்படுகிறது. மேலும் காண்க தால் ஏரி சாலிமர் தோட்டம், சிறீநகர் அசரத்பல் மேற்கோள்கள்